.1.

Kāpnes, gaiteņus un durvis ierīko tā, lai no visām pasažieru un apkalpes telpām, kā arī no apkalpes parastajām darba telpām, izņemot mašīntelpas, pa tām varētu ērti nokļūt līdz klājam, no kura kāpj glābšanas laivās un plostos. Jo īpaši jāievēro turpmāk norādītie noteikumi. .1 Zem starpsienu klāja katram ūdensnecaurlaidīgajam nodalījumam vai līdzīgi norobežotām telpām vai telpu grupām ierīko divas evakuācijas izejas, no kurām vismaz viena neiet caur ūdensnecaurlaidīgajām durvīm. Izņēmuma kārtā var neierīkot otru evakuācijas izeju, attiecīgi ņemot vērā telpu raksturu un atrašanās vietu, kā arī to personu skaitu, kas tajās parasti strādā. Šādā gadījumā vienīgajai evakuācijas izejai ir jānodrošina droša evakuācija. Uz kuģiem, kas uzbūvēti 2003. gada 1. janvārī vai vēlāk, iepriekšminēto izņēmumu var piemērot tikai apkalpes telpām, kurās apkalpes locekļi atrodas tikai laiku pa laikam, un šādā gadījumā vajadzīgais evakuācijas ceļš neved caur ūdensnecaurlaidīgajām durvīm. .2. Virs starpsienu klāja ir vismaz divas evakuācijas izejas no katras galvenās vertikālās zonas vai līdzīgi norobežotas telpas vai telpu grupas, no kurām vismaz viena iziet uz kāpnēm, kas veido vertikālu evakuācijas izeju. .3. Ja no radiotelegrāfa posteņa nav tiešas izejas uz atklāto klāju, šim postenim ierīko divas evakuācijas vai piekļuves izejas, no kurām viena varbūt pietiekami liels iluminators vai logs, vai cita atvere. .4. Uz esošajiem B klases kuģiem gaiteņa vai tā daļas garums, kurā ir tikai viens evakuācijas ceļš, nepārsniedz: .1. 5 metrus kuģos, kas uzbūvēti 1994. gada 1. oktobrī vai vēlāk; .2. 13 metrus kuģos, kas uzbūvēti pirms 1994. gada 1. oktobra un kas pārvadā vairāk kā 36 pasažierus; un .3. 7 metrus kuģos, kas uzbūvēti pirms 1994. gada 1. oktobra un kas pārvadā ne vairāk kā 36 pasažierus. Uz jaunajiem A, B, C un D klases kuģiem ir aizliegts ierīkot gaiteni, vestibilu vai gaiteņa daļu, no kuras ir tikai viens evakuācijas ceļš. Atļauj ierīkot dienesta telpās izmantojamus gaiteņus ar noslēgtu galu, kas vajadzīgi kuģa praktiskajā ekspluatācijā, piemēram, degvieleļļas uzpildes vietas un šķērsām pāri kuģim ierīkoti apgādes gaiteņi, ja gaiteņi ar noslēgtu galu ir atdalīti no apkalpes dzīvojamajām telpām un tajos nevar iekļūt no pasažieru dzīvojamajām telpām. Gaiteņa daļu, kuras dziļums nepārsniedz tās platumu, uzskata par padziļinājumu vai pagarinājumu, un atļauj ierīkot uz kuģa. JAUNI B, C UN D KLASES KUĢI, KURI UZBŪVĒTI PIRMS 2003. GADA 1. JANVĀRA .5. Vismaz vienu no.1.1. un.1.2. punktā norādītajām evakuācijas izejām veido viegli pieejamas norobežotas kāpnes, kas nodrošina ilgstošu patvērumu no uguns, sākot no šo kāpņu apakšas līdz attiecīgajiem klājiem, kur notiek iekāpšana glābšanas laivās un plostos, vai arī līdz visaugstākajam klājam, ja iekāpšanas klājs nesniedzas līdz attiecīgajai galvenajai vertikālajai zonai. Pēdējā gadījumā tiešu izeju uz iekāpšanas klāju nodrošina ar ārējām atklātām kāpnēm un ejām, un saskaņā ar noteikuma III/5.3. punktu ierīko avārijas apgaismojumu un neslidenu segumu zem kājām. Norobežojumus, kas iziet uz ārējām atklātajām kāpnēm un ejām, kuras veido evakuācijas ceļu, aizsargā tā, lai ugunsgrēks telpās aiz šīm sienām netraucētu nokļūšanu līdz iekāpšanas vietām. Glābšanas eju platums, skaits un nepārtrauktība atbilst turpmāk norādītajam. .1. Kāpņu lietderīgais platums nav mazāks par 900 mm, ja dalībvalsts to atzīst par pieņemamu un iespējamu, bet tas nedrīkst būt mazāks par 600 mm. Kāpnēm abās pusēs ierīko margas. Kāpņu minimālo platumu palielina par 10 mm uz katru personu, ja ir vairāk nekā 90 personu. Maksimālais platums starp margām, ja kāpnes ir platākas par 900 mm, ir 1800 mm. Pieņem, ka kopējais personu skaits, ko evakuē pa šādām kāpnēm, ir divas trešdaļas no apkalpes un visi pasažieri, kas atrodas telpās, kam paredzētas attiecīgās kāpnes. Kāpņu platumam ir jāatbilst vismaz SJO Rezolūcijā A.757(18) noteiktajam standartam. .2. Visas kāpnes, kas paredzētas vairāk nekā 90 personām, ierīko kuģa priekšgalā un pakaļgalā. .3. Ieeju un gaiteņu, un kāpņu laukumu, tostarp evakuācijas izeju, lielumu nosaka tāpat kā kāpnēm. .4. Kāpņu laidiena augstums nepārsniedz 3,5 metrus bez kāpņu laukumiņa, un tā slīpuma leņķis nav lielāks par 45°. .5. Kāpņu laukumiņu lielums katra klāja līmenī nav mazāks par 2 m2, un to palielina par 1 m2 uz katriem 10 cilvēkiem, ja ir vairāk nekā 20 cilvēku, lai gan kāpņu laukumiņa lielumam nav jāpārsniedz 16 m2, izņemot kāpņu laukumiņus, kas atrodas pie sabiedriskajām telpām, no kurām ir tieša izeja uz kāpņutelpas šahtu. B, C UN D KLASES KUĢI, KAS UZBŪVĒTI 2003. GADA 1. JANVĀRĪ VAI VĒLĀK .5.a Vismaz vienu no.1.1. un.1.2. punktā norādītajām evakuācijas izejām veido viegli pieejamas norobežotas kāpnes, kas nodrošina ilgstošu patvērumu no uguns, sākot no šo kāpņu apakšas līdz attiecīgajiem klājiem, kur notiek iekāpšana glābšanas laivās un plostos, vai arī līdz visaugstākajam atklātajam klājam, ja iekāpšanas klājs nesniedzas līdz attiecīgajai galvenajai vertikālajai zonai. Pēdējā gadījumā tiešu izeju uz iekāpšanas klāju nodrošina ar ārējām atklātām kāpnēm un ejām, un saskaņā ar noteikumu III/5.3 tajās ierīko avārijas apgaismojumu un neslidenu segumu zem kājām. Norobežojumam, kas iziet uz ārējām atklātajām kāpnēm un ejām, kuras veido daļu no evakuācijas ceļa, un sienām, kuru bojājumi ugunsgrēka laikā aizkavētu evakuāciju uz iekāpšanas klāju, jābūt ugunsizturīgām, tostarp to izolācijas vērtībai jāatbilst 4.1.–5.2. tabulā noteiktajām vērtībām. Glābšanas eju platumam, skaitam un nepārtrauktībai jāatbilst Ugunsdrošības sistēmu kodeksa prasībām. JAUNI B, C UN D KLASES KUĢI, KURI UZBŪVĒTI PIRMS 2003. GADA 1. JANVĀRA, UN ESOŠIE B KLASES KUĢI .6. Pietiekami laba aizsardzība ir vajadzīga izejai no kāpņutelpas uz zonām, kur notiek iekāpšana glābšanas laivās un plostos. B, C UN D KLASES KUĢI, KAS UZBŪVĒTI 2003. GADA 1. JANVĀRĪ VAI VĒLĀK .6.a Izeju no kāpņutelpas uz zonām, kur notiek iekāpšana glābšanas laivās un plostos, aizsargā tieši vai arī izmanto aizsargātus iekšējus ceļus, kuru ugunsizturības un izolācijas vērtība atbilst 4.1.–5.2. tabulā noteiktajai vērtībai. JAUNI B, C UN D KLASES KUĢI .7. Papildus avārijas apgaismojumam, kas paredzēts noteikumos II-1/D/3 un III/5.3, evakuācijas izejas, tostarp kāpnes un izejas durvis marķē ar apgaismojumu vai fotoluminiscējošu līniju, ko novieto ne augstāk kā 0,3 metrus virs klāja visos evakuācijas ceļa punktos, tostarp stūros un krustpunktos. Marķējumam jābūt tādam, lai pasažieri varētu atrast visus evakuācijas ceļus un viegli sameklēt evakuācijas izeju. Ja izmanto elektrisko apgaismojumu, tā barošanu nodrošina no avārijas elektroenerģijas avota un ierīko tā, lai vienas lampas vai apgaismojuma posma atslēgšanās dēļ marķējums nekļūtu neefektīvs. Turklāt visas evakuācijas ceļa norādes un ugunsdzēsības iekārtu atrašanās vietu marķējumu izgatavo no fotoluminiscējoša materiāla vai marķē ar apgaismojumu. Karoga valsts administrācija nodrošina, ka minētais apgaismojums vai fotoluminiscences ietaises ir novērtētas, testētas un tiek izmantotas saskaņā ar SJO Rezolūcijā A.752(18) izklāstītajām pamatnostādnēm. Tomēr uz jauniem B, C un D klases kuģiem, kas uzbūvēti 2003. gada 1. janvārī vai vēlāk, karoga valsts administrācija nodrošina, ka minētais apgaismojums vai fotoluminiscences ietaises ir novērtētas, testētas un tiek izmantotas saskaņā ar Ugunsdrošības sistēmu kodeksu. B, C UN D KLASES KUĢI, KAS UZBŪVĒTI 2003. GADA 1. JANVĀRĪ VAI VĒLĀK .8. Uz kuģiem, kas pārvadā vairāk nekā 36 pasažierus, šā noteikuma II-2/B/6.1.7 punkta prasības piemēro arī apkalpes dzīvojamajām telpām. .9. Parasti aizslēgtas durvis, kas ietilpst evakuācijas ceļā. .1. Kajīšu durvīm nav vajadzīgas atslēgas, lai tās atslēgtu no iekšpuses. Tāpat arī paredzētā evakuācijas ceļa garumā nav durvju, kam vajadzīgas atslēgas to atslēgšanai, virzoties evakuācijas izejas virzienā. .2. Evakuācijas durvis sabiedriskās telpās, kas parasti noslēgtas ar aizkritņa slēdzeni, aprīko ar ietaisi, kas ļauj tās ātri atvērt. Minētā ietaise sastāv no aizkritņa slēdzenes mehānisma, kurā esošā ierīce atver fiksatoru, ja uz durvīm iedarbojas ar spēku evakuācijas plūsmas virzienā. Ātrās atvēršanas mehānismus ierīko atbilstīgi karoga valsts administrācijas prasībām, un tie jo īpaši: .2.1. ir režģi vai paneļi, kuru palaides daļa sniedzas pāri vismaz pusei no durvju vērtnes un kas ir ierīkoti vismaz 760 mm un ne vairāk kā 1120 mm attālumā no grīdas; .2.2. atver durvju aizkritņa slēdzeni, ja uz durvīm iedarbojas ar spēku, kas nepārsniedz 67 N; un .2.3. nav aprīkoti ar atslēgas slēdzeni, bultskrūvēm vai citām ietaisēm, kas neļauj atvērt aizkritņa slēdzeni, ja uz to iedarbojas ar spēku.